જિલ્લાના પ્રભારીમંત્રી દિલીપ ઠાકોરના અધ્યક્ષપદે યોજાયેલી જિલ્લા આયોજન મંડળની બેઠકમાં આગામી વર્ષ 2018-19 માટે કચ્છમાં આયોજનના 1110 લાખના કામો, બક્ષીપંચના ઉત્કર્ષ માટેની યોજના અંતર્ગત દસ તાલુકાના 50 લાખના કામો, પ્રોત્સાહક ગ્રાન્ટના 25 લાખના કામો મળી કુલ્લ 1450 લાખના કામોને મંજૂર કરવાનો નિર્ણય કરાયો હતો. પ્રભારીમંત્રીએ આંગણવાડીના તેમજ પ્રાથમિક શાળાના બાળકોને ચોમાસાં દરમિયાન કાદવમાંથી જવું ન પડે તેવા સરકારના આગ્રહ અનુસાર શાળા-આંગણવાડીના રસ્તાના કામોને પ્રાધાન્યતા આપવા જણાવ્યું હતું.